ИНФОРМАЦИЈА ЗА
ДОГОВОРЕНО ПРОИЗВОДСТВО - РЕКОЛТА 2026 ГОДИНА 
Согласно Законот за тутун, производи од тутун и сродни производи(*) („Службен весник на Република Северна Македонија“ бр. 98/19, 27/20, 56/21 и 154/25) во регистарот на откупувачи на тутун што го води Министерството за земјоделство, шумарство и водостопанство запишани се десет откупувачи на тутун кои склучуваа договори за производство и откуп на тутун и тоа: Сокотаб ДООЕЛ-Битола, Алајанс Уан АД Кавадарци, Тутунски Комбинат АД Прилеп, Пашоски тутунски дилер ДООЕЛ Скопје, Орбита Табак ДООЕЛ Скопје, Кавекс Балкан ДООЕЛ Неготино, Секе ДООЕЛ Прилеп, Миссириан ДООЕЛ-Струмица, Бакко МК ДООЕЛ-Битола и Итал Мас Тобако ДООЕЛ-Скопје.
	Договорени површини и договорено производство на тутун 2020-2026 година
Реколта
	Вкупно Договорена површина во ха
	Вкупно Договорена количина во тони
	Вк.број склучени договори
	Број на земјоделски стопанства
	Просечна Површина 

По земјоделско стопанство 
во ха

	2020
	12.114
	22.960
	29.932
	19.702
	0,61

	2021
	11.784
	22.137
	27.650
	18.752
	0,63

	2022
	13.237
	24.098
	29.429
	17.924
	0,74

	2023
	13.321
	26.504
	30.621
	17.586
	0,76

	2024
	12.959
	26.418
	29.957
	16.830
	0,77

	2025
	14.409
	27.231
	33.517
	17.829
	0,81

	2026
	15.149
	31.719
	35.227
	18.427
	0,82


Извор: ИСЕТ
Договореното производство на тутун во 2026 година е зголемено за околу 16% во споредба со  реколта 2025 година, поради зголемување на површините за околу 5% и бројот на склучени договори е зголемен за 5%.
Според сумираните податоци внесени во електронскиот систем за евиденција на тутун ИСЕТ од страна на регистрираните откупувачи на тутун во производната 2026 година се очекува производство на околу 31.719 тони суров тутун во лист, што претставува зголемување за околу 4.488 тони во однос на договорените количини од реколта 2025 година (27.231 тони).
Во производната 2026 година тутунот е засаден на површина од 15.149 ха што претставува зголемување на површините за околу 740 ха во споредба со производната 2025 година или околу 5%.  Од вкупно засадената површина 3.690 ха или 32% се преземени од АКН, а 11.459 од ЕРЗС.
За ова производство склучени се вкупно 35.227 договори што претставува зголемување на бројот на договори за околу 1.710 договори во споредба со производната 2025 година (33.517).
Според податоците внесени во електронскиот систем за евиденција на тутунот од страна на регистрираните откупувачи на тутун во производната 2026 година евидентирани се вкупно 18.427 земјоделски стопанства (тутунопроизводители) што претставува зголемување на бројот на ЗС тутунопроизводители за околу 598 или за околу 3 % во споредба со реколта 2025 година (17.829). 
Од тип Прилеп се очекува производство на околу 31.569 тони на договорена површина од 15.049 ха, а од тип Јака се очекува производство на околу 150 тони на договорена површина од 100 ха.
